Աննա Մելիքյան

Աննա Մելիքյան (), ռուսահայ կինոռեժիսոր, սցենարիստ և պրոդյուսեր, «Ոսկե արծիվ» կինոմրցանակի դափնեկիր՝ «Լավագույն ֆիլմ» անվանակարգում «Սիրո մասին» ֆիլմի համար։ Նրա ֆիլմերը արժանացել են տարբեր անվանակարգերի մրցանակների միջազգային խոշոր կինոփառատոններում։ Ամերիկյան Variety ամսագիրը Մելիքյանին ներառել է լավագույն տասը հեռանկարային ռեժիսորների ցուցակում։

Կենսագրություն 
Աննա Մելիքյանը ծնվել է 1976 թվականի փետրվարի 8-ին, Բաքվում, սակայն մեծացել է Երևանում։ 17 տարեկանում տեղափոխվել է Մոսկվա։

Մելիքյանը սովորել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, նրան դասավանդել են պրոֆեսորներ Սերգեյ Սոլովյովը և Վալերի Ռուբինչիկը։ Ինստիտուտում նա Poste restante-ի համար (2000) արժանացել է Սբ. Աննա մրցանակին։

Սովորելու ընթացքում նկարահանել է բազմաթիվ կարճամետրաժ ֆիլմեր, ինչպիսիք են «Անդանտե», «Կոնտրաբաս» ֆիլմերը։ Ուսանողական աշխատանքի համար նկարահանել է «Պոլիտելի» ֆիլմը Նելի Ուվարովայի դերակատարությամբ։

Ուսումը ավարտելուց հետո Մելիքյանը նկարահանել է տարբեր վավերագրական և հեռուստատեսային ֆիլմեր։

1990-ական թվականներին Մելիքյանը որոշ ժամանակ աշխատել է հեռուստատեսությունում, եղել է մի քանի հաղորդումների ռեժիսոր և տեսահոլովակների ու հեռուստանախագծերի հեղինակ։

2008 թվականին նկարահանել է «Ջրահարսը» դրաման, որը արժանացել է Բեռլինի կինոփառատոնի մրցանակին։

Առաջին լիամետրաժ ֆիլմը եղել է «Մարս»-ը, որի պրեմիերան կայացել է Բեռլինի կինոփառատոնի ժամանակ։ Երկրորդ լիամետրաժ ֆիլմը՝ Ջրահարսը, ստացավ Սանդենս կինոփառատոնի ժամանակ մրացանակ լավագույն ռեժիսուրայի համար և Ռուսաստանի կողմից ներկայացվեց Օսկարի։ «Աստղ» ֆիլմի համար նա Կինոտավր փառատոնում ստացավ մրացանակ լավագույն ռեժիսուրայի համար։

2005 թվականին Աննան ստեղծել է «Մագնում» ընկերությունը, որը զբաղվում է ֆիլմերի և հեռուստասերիալների արտադրությամբ։

Մրցանակներ 

 Բեռլինի կինոփառատոնի մրցանակ, 2008, «Ջրահարսը» (2007) ֆիլմի համար
 Կլերմոն-Ֆերան Կարճամետրաժ ֆիլմերի միջազգային կինոփառատոն, 2001, Poste restante (2000) ֆիլմի համար «Հատուկ ժյուրի» մրցանակ
 Ոսկե ծիրան կինոփառատոն, 2008, «Ջրահարսը» (2007) ֆիլմի համար
 Մելբուռնի միջազգային կինոփառատոն, 2001, «Մելբուռն» մրցանակ «Լավագույն փորձառական կարճամետրաժ ֆիլմ» անվանակարգում Poste restante (2000) ֆիլմի համար
 Սոֆիայի Միջազգային կինոփառատոն, 2008, «Գրան Պրի» մրցանակ «Ջրահարսը» (2007) ֆիլմի համար
 Սանդենս կինոփառատոն, 2008, «Լավագույն ռեժիսուրա» մրցանակ
 Կինոտավր կինոփառատոն, 2014, «Լավագույն ռեժիսուրա» մրցանակ Star (Աստղ) (2014) ֆիլմի համար 
 «Ոսկե միաեղջյուր» մրցանակաբաշխություն, 2016, «Լավագույն փորձառական կարճամետրաժ ֆիլմ» մրցանակ «8» ֆիլմի համար 
 «Ոսկե արծիվ» մրցանակաբաշխություն, 2016, «Լավագույն ֆիլմ» մրցանակ «Սիրո մասին» ֆիլմի համար

Ֆիլմագրություն

Ռեժիսոր 

Փերի, (Фея, Feya) 2020
Քնքշություն, (Нежность) 2020
Երեքը, (Трое) 2020
Սիրո մասին, (Про любовь) 2015
Աստղ, (Звезда, Zvezda) 2014
Մարս, (Марс) 2004
Poste restante, (До Востребования) 2000

Պրոդյուսեր 

 Ուրվականը, (The Ghost) 2008
 Հարսնացու՝ ամեն գնով, Bride at Any Cost 2009
 Էդիի ընտանիքը, Semeyka Ady 2007

Գրող 

 «Ջրահարսը», (Русалка) 2007
 Մարս, (Марс) 2004

Ծանոթագրություններ

Արտաքին հղումներ 
 Աննա Մելիքյանը Էյ Վի Փրոդաքշն կայքում 
 Աննա Մելիքյանը ընդգրկվել է Մոսկվայի միջազգային փառատոնի ժյուրիի կազմում
 Interview with Melikian
 Anna Melikian's "Mermaid" Won A Prize

Հայ ռեժիսորներ
«Ոսկե արծիվ» մրցանակի դափնեկիրներ
Հայ կինոռեժիսորներ
Հայ սցենարիստներ
Հայ պրոդյուսերներ
ՎԳԻԿ-ի շրջանավարտներ
«Կինոտավրի» դափնեկիրներ
Կանայք
ՀԹՎ 2023 հոդվածներ